
Šilutė

	1. Parengto projekto tikslai ir uždaviniai.

	Sutikti perimti Šilutės rajono savivaldybės nuosavybėn savarankiškosioms savivaldybių funkcijoms įgyvendinti valstybei nuosavybės teise priklausantį Lietuvos nacionalinio dailės muziejaus patikėjimo teise valdomą trumpalaikį materialųjį turtą pagal priedą.
Perimtą turtą perduoti patikėjimo teise valdyti, naudoti ir disponuoti juo Šilutės Hugo Šojaus muziejui, juridinio asmens kodas 190704770, savarankiškoms savivaldybių funkcijoms vykdyti, naudojant perimtą turtą audiologams demonstruoti vaikams pritaikytoje ekspozicijoje, veikiančioje Šilutės Hugo Šojaus muziejuje.

	2. Kaip šiuo metu yra sureguliuoti projekte aptarti klausimai.

	Vadovaujantis Lietuvos Respublikos vietos savivaldos įstatymo 6 straipsnio 13 punktu, savarankiškoji savivaldybių funkcija yra: gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra).
Vadovaujantis Lietuvos Respublikos vietos savivaldos įstatymo 6 straipsnio 24 punktu, savarankiškoji savivaldybių funkcija yra: informacinės visuomenės plėtros įgyvendinimas.
Vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, Savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus šio įstatymo 20 straipsnio 1 dalies 4, 5 ir 6 punktuose nustatytais atvejais.  
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, Savivaldybių turtą patikėjimo teise valdo, naudoja ir disponuoja juo savivaldybių institucijos, įstaigos ir organizacijos, savivaldybių įmonės pagal įstatymus savivaldybių tarybų sprendimuose nustatyta tvarka. Šioje dalyje nurodyti savivaldybių turto patikėjimo teisės subjektai turi teisę priimti sprendimus, susijusius su savivaldybių turto valdymu, naudojimu ir disponavimu juo, išskyrus sprendimus, susijusius su šio turto perleidimu kitų asmenų nuosavybėn ar su daiktinių teisių suvaržymu, jeigu kiti įstatymai nenustato kitaip.
Lietuvos nacionalinis dailės muziejus, įgyvendindamas iš Europos Sąjungos struktūrinių fondų lėšų bendrai finansuojamą projektą Nr. 02.3.1-CPVA-V-526-01-0004 „Lietuvos integralios muziejų informacinės sistemos (LIMIS) plėtros, modernizavimo ir naujų el. paslaugų projektas „Virtualus muziejus“ ketina perduoti Šilutės rajono savivaldybei trumpalaikį materialųjį turtą nurodytą Tarybos sprendimo projekto priede. Perduodamas turtas skirtas audiogidų demonstravimui vaikams pritaikytoje ekspozicijoje, veikiančioje Šilutės Hugo Šojaus muziejuje.
Lietuvos nacionalinis dailės muziejus 2023-05-19 raštu Nr. V 5-318-(1.26 Mr) „Dėl sutikimo perimti valstybės turtą“ prašo inicijuoti Šilutės rajono savivaldybės tarybos sprendimo priėmimą dėl Lietuvos nacionalinis dailės muziejaus patikėjimo teise valdomo valstybės trumpalaikio materialiojo turto perėmimo Šilutės rajono savivaldybės nuosavybėn.

	3. Kokių pozityvių rezultatų laukiama.

	Perimtas turtas bus naudojamas audiogidams demonstruoti vaikams pritaikytoje ekspozicijoje, veikiančioje Šilutės Hugo Šojaus muziejuje, tikslu skatinti vaikus domėtis kultūros vertybėmis: įtaigiai susipažinti su muziejaus ekspozicija, o būnant ne ekspozicijoje, šią informaciją atsisiųsti iš LIMIS duomenų bazės internetu ir peržiūrėti bei perklausyti.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Galiojančių bei keistinų aktų nėra; Kolegijos ar mero priimamų aktų nereikia.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Lietuvos nacionalinio dailės muziejaus 2023-05-19 raštas Nr. V 5-318-(1.26 Mr) „Dėl sutikimo perimti valstybės turtą“.

	8. Projekto autorius ar autorių grupė.

	Daiva Thumat, Ūkio skyriaus vyriausioji specialistė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Lietuvos nacionalinio dailės muziejaus, perduoti patikėjimo teise valdyti, naudoti ir disponuoti juo, Šilutės Hugo Šojaus muziejui.

	10. Kiti, autorių nuomone, reikalingi pagrindimai ir paaiškinimai.

	Papildoma medžiaga pridedama.





Ūkio skyriaus vyriausioji specialistė				        		       Daiva Thumat

